अरू बेला दर्शकमात्र उपस्थित हुने राजधानीको सिर्द्धार्थ आर्ट ग्यालरीमा आइतबार दर्शक र स्रोता दुवै थिए। उनीहृरू एकचित्त भई मैथिली कविता र गीत सुनेर रमाउँदै थिए। चित्रकार एससी सुमनले बनाएका विभिन्न मैथिली चित्रका बीच कवि, संगीतकार, गायकलगायतले मिथिलाको चर्चा गरिरहेका थिए। भर्खरै सकिएको होलीको महत्त्व झल्काउँदै नेपाल संगीत तथा नाट्य प्रतिष्ठानका प्राज्ञ तथा कवि रमेश रञ्जनले कविता सुनाए।
होलीमा प्रयोग गरिएको रङसम्बन्धीको कविताले सहभागीलाई मिथिलाको होली सम्झाइदियो। प्रेमषीले मिथिलाका महिलाहृरूले जन्मदेखि मृत्युसम्म विभिन्न संस्कारका गीतहृरू गाउने गरेको सम्झिँदै गर्दा गायक हरिशंकर चौधरीले गाइदिए कहियो हमरा नजरोमेहृरू गुरुदेव कामत के कम, मीठो संगीत र सुरिलो स्वरमा उनले मिथिलामा होली बिर्सजन गरेपछि गाइने चैतवार गीत सुनाए रखिहा वचाकायी जीवना ये दैया।
उपन्यासकार डा. सञ्जीव उप्रेती, ग्यालरीकी निर्देशक संगीता थापालगायत अन्य दर्शक गीत सुनेर गम्भीर भए। कवि निमिष झाले ५ हाइकु सुनाए। अन्य कवि विनीत ठाकुर, अमरेन्द्र यादव, रूपा झालगायतले पनि आफना कविता सुनाए। कार्यक्रमको अन्तिममा रूपाले मैथिली बिदाइ गीत गाइन्- बड रे जतन सू हम धिमा बेटी, पोसलौ, सेहो धिमा राम लेने जाइ। ग्यालरी निर्देशक थापाले राजधानी बस्नेलाई मिथिलाको कलासँगै त्यहाँको संगीत र साहित्यबारे जानकारी दिन कार्यक्रम आयोजना गरिएको बताइन्।